Diabierna atardi e grupo End Child Abuse #TaBasta a organisa un rueda di prensa cu hopi informacion detaya relaciona cu abuso di mucha riba nos isla, y a bini hunto cu un mama cu a pasa un proceso masha fastioso mes pa haya husticia pa su yiunan. E mama ta rabia riba henter e sistema, y tur manera el a haya su mes cu yen situacion fastioso na unda el a expresa di ta sinti manera tur esaki ta un trauma riba un trauma.	No a busca psicologo of psikiatra pa yuda durante studieverhoor ora tabata interoga pa haya informacion for di e muchanan. E mama a pone su confiansa den JZP pasobra nan tin hopi experiencia, ta despues el a cuminsa cuestiona con e proceso a cana.  E grupo ta enfatisa cu sr. Eric Barry, coordinador di JZP por ehempel ta haci manera tur cos ta cana full zuiver pero ta haci falta di trahado, ta haci falta di coordinador y specialistanan, no tin un camber adecua pa anda cu e muchanan aki, y e sistema ta fayando riba diferente punto cardinal pa ora cu denuncia ta drenta.  “Esaki ta pa añas asina caba y nan no ta haci ningun cambio den esaki, siendo nan sa kico e problema ta”, e mama ta expresa.	
Mama cu a cana caminda di cruz pa husticia ta expone abusador di su yiunan